वेबसाइट

बेबसाइट आपस में जुड़ल नेटवर्क वेब सनसाधन सभ, जइसे कि बेब पाना, मल्टीमीडिया जइसन, के संगह हवे जेकरा के एगो डोमेन नाँव से पहिचानल जा सकेला अउरी जे कम से कम एगो बेब सरवर पर परकासित होखे। बेबसाइट के कुछ परमुख उदाहरन बा विकिपीडिया.कॉम, गूगल.कॉम  आदि।

बेबसाइट तकले कवनो पबलिक नेटवक जइसे कि इंटरनेट दवारा आ फिर पराइवेत लोकल एरिया नेटवक दवारा पहुँच अस्थापित कइल जा सकेला आ एकरा खाती एगो यूनिफार्म रिसोर्स लोकेटर (यूआरएल) के जरूरत होखेला जे वेबसाइट के चिन्हे।

वल्ड वाइड बेब (WWW) के 1990 में सर्न (CERN) में काम करे वाला ब्रिटिश बैज्ञानिक टिम बर्नर्स-ली दवारा बनाइल गइल रहुवे। 30 अप्रैल 1993 के सर्न दवारा एह बात के घोसना कइल गइल कि वल्ड वाइड बेब सभके इस्तेमाल खाती फिरू उपलध होखी। सरवर से एकहक गो फाइल के हासिल (रिट्राइव) करे खातिर एचटीएमएल (HTML) आ एचटीटीपी (HTTP) के पहिले के जमाना मे अउरी दोसर प्रोटोकाल सभ जइसे कि फाइल ट्रांसफर प्रोटोकाल (एफटीपी) आ गोफर प्रोटोकाल (gopher protocol) सभ के इस्तेमाल होखेला। ई प्रोटोकाल सभ सिंपल डाइरेक्टरी स्ट्रक्चर उपलध करावेलन जेह में इस्तेमाल करे आला लोग नेविगेट (भरमन) कऽ सकेला आ फाइल डाउनलोड करे खाती बीछ सकेला। ओह समय में डाकुमेंट सभ के बिना फारमेट कइल टेक्स्ट के रूप में उपलध बनावल जाय या फेरू बर्ड प्रासेसर के फारमेट में उपलब्ध होखे।

नोट

संदर्भ

बाहरी कड़ी

 Internet Corporation For Assigned Names and Numbers (ICANN)
 World Wide Web Consortium (W3C)
 The Internet Society (ISOC)

श्रेणी:इंटरनेट